[{"text_idx": "#000003", "text": "Hatch: rhwydwaith CDC ar gyfer llunwyr a\u0302 meddwl ffres ar gyfer yr amgylchedd adeiledig yng Nghymru"}, {"text_idx": "#000004", "text": "No Comments on Hatch: rhwydwaith CDC ar gyfer llunwyr a\u0302 meddwl ffres ar gyfer yr amgylchedd adeiledig yng Nghymru"}, {"text_idx": "#000005", "text": "Hatch yw rhwydwaith Comisiwn Dylunio Cymru ar gyfer llunwyr a\u0302 meddwl ffres ar gyfer yr amgylchedd adeiledig yng Nghymru."}, {"text_idx": "#000007", "text": "Gweithredu fel llais ar gyfer dylunio da, a gwneud yn siw\u0302r ei fod yn cael ei glywed gan y bobl iawn\nCodi ymwybyddiaeth o werth dylunio a chynllunio da, cydgysylltiedig, a\u2019r gwahaniaeth y gall ei wneud i unigolion a chymunedau\nDysgu a gwella ein sgiliau i ddod yn ddylunwyr gwell, gan ein galluogi i godi safon dylunio yn yr amgylchedd adeiledig yng Nghymru, a gwneud lleoedd gwell sy\u2019n fwy cynaliadwy\nMynd i\u2019r afael a\u0302\u2019r heriau a\u2019r risgiau a wynebir gan ddylunwyr talentog yng Nghymru gyda\u2019n gilydd, a phontio\u2019r bwlch rhwng disgyblaethau amgylchedd adeiledig\nDangos gwerth prosesau ac atebion dylunio arloesol\nCodi dyheadau dylunio yng Nghymru\nCael hwyl yn y broses!"}, {"text_idx": "#000013", "text": "Mae Hatch yn agored i\u2019r holl ddylunwyr, cynllunwyr, peirianwyr a llunwyr brwdfrydig, meddwl agored ac uchelgeisiol eraill yng Nghymru Ffoniwch ni os hoffech gael gwybod mwy."}, {"text_idx": "#000015", "text": "Mae\u2019r Comisiwn Dylunio yn buddsoddi ei adnoddau i hwyluso Hatch, ac rydym yn disgwyl i\u2019r rhai hynny sydd yn ymuno i fynd ati i gyfrannu eu sgiliau a\u2019u syniadau i\u2019r grw\u0302p. (Bydd y rhai hynny sydd heb gyfrannu am gyfnod o chwe mis yn cael eu tynnu oddi ar y wefan)."}, {"text_idx": "#000046", "text": "Nodir lleoliad gan y cysyniad poblogaidd o 15 / 20 munud mewn dinasoedd, y cyfeirir ato hefyd fel y \u2018gymdogaeth gerddedadwy\u2019. Mae\u2019r cysyniad hwn yn golygu bod modd cyrraedd y gwasanaethau sydd eu hangen arnom bron bob dydd neu bob dydd naill ai drwy gerdded neu feicio (h.y. gan ddefnyddio ein nerth ein hunain) mewn cyfnod ymarferol o amser. Drwy hyn rydym yn cael rhywfaint o ymarfer corff, rydym yn fwy tebygol o gwrdd a\u0302 chymdogion (datblygu cydlyniant cymunedol), lleihau troseddu trwy fwy o wyliadwriaeth a bod yn gyfarwydd a\u0302\u2019n cymuned, lleihau llygredd trwy lai o draffig, cefnogi busnesau a chyfleusterau lleol, lleihau cost teithio a mynd i\u2019r afael a\u0302 thlodi teithio. Mae gwneud lle ar gyfer llecyn gwyrdd o ansawdd mewn ardaloedd adeiledig hefyd yn dod a\u0302 manteision iechyd a bioamrywiaeth ac os darperir dodrefn stryd, yn enwedig seddi, mae hyn yn gwella cynhwysiant yn yr ardal ar gyfer grwpiau ehangach gan gynnwys pobl hy\u0302n, neu rai sydd a\u0302 dementia a chyflyrau eraill."}, {"text_idx": "#000049", "text": "Y \u2018cynllun datblygu\u2019 yw\u2019r prif gyfrwng ar gyfer nodi polisi lleoliad yng Nghymru. Mae\u2019r cynllun datblygu yng Nghymru sydd wedi\u2019i osod mewn deddfwriaeth yn cynnwys Cynlluniau Datblygu Lleol sy\u2019n gyfarwydd i nifer, cyflwynwyd Cynlluniau Datblygu Strategol gan Ddeddf Cynllunio (Cymru) 2015 ond nid ydynt wedi dod i\u2019r amlwg eto, a Cymru\u2019r Dyfodol: y cynllun cenedlaethol 2040 (y cyfeirir ato mewn deddfwriaeth fel y Fframwaith Datblygu Cenedlaethol). Nod y rhain yw gosod y cyfeiriad ar gyfer datblygu, gan gynnwys lleoliad, ar wahanol lefelau gofodol: lleol, rhanbarthol a chenedlaethol yn y drefn honno. Mae\u2019r cynlluniau hyn yn cario llawer iawn o gyfrifoldeb wrth osod y fframwaith ar gyfer penderfyniadau ar leoliad datblygiad sy\u2019n wirioneddol diwallu anghenion presennol a hirdymor Cymru."}, {"text_idx": "#000051", "text": "Ruth Essex, o Maindee Unlimited, sy\u2019n dweud wrthym y stori creu lleoedd y tu o\u0302l i\u2019r datblygiad yn Maindy, Casnewydd"}, {"text_idx": "#000057", "text": "Dechreuodd y Triongl gyda her: sut gallai cymuned Maendy, cymdogaeth yng nghanol dinas Casnewydd, ail-agor a chynnal y gwasanaethau toiledau cyhoeddus hanfodol?"}, {"text_idx": "#000058", "text": "Roedd cau\u2019r toiledau hyn yn 2017 yn siom fawr i siopwyr a masnachwyr yn y ganolfan siopa leol, ac i bobl oedd yn byw\u2019n agos. Gwaethygodd anghydraddoldeb \u2013 gan roi\u2019r bobl sy\u2019n dibynnu ar doiledau cyhoeddus dan anfantais \u2013 pobl ag anableddau, cyflyrau\u2019r coluddyn a\u2019r bledren, pobl ddigartref, a phobl hy\u0302n neu gyda phlant ifanc \u2013 gall effeithio ar bob un ohonom."}, {"text_idx": "#000059", "text": "Roedd colli\u2019r toiledau\u2019n arwain at ymddygiad gwrthgymdeithasol o amgylch yr adeilad."}, {"text_idx": "#000061", "text": "Mae\u2019r datblygiad yn dal i fynd rhagddo, ac mae disgwyl iddo agor fis Mehefin 2022."}, {"text_idx": "#000062", "text": "Bydd yr Astudiaeth Achos hon yn canolbwyntio ar sut mae\u2019r gymuned leol wedi cael ei chynnwys yn natblygiad y safle."}, {"text_idx": "#000065", "text": "Dechreuodd y prosiect fagu momentwm drwy gyllid a chefnogaeth gan gynllun Cyngor Celfyddydau Cymru Syniadau: Pobl: Lleoedd. Bu i\u2019r cyllid hwn alluogi proses greadigol \u2013 annog pobl i ddeall y safle ac ail-ddychmygu ei ddyfodol."}, {"text_idx": "#000066", "text": "Hefyd, galluogodd y cyllid i Maindee Unlimited dechrau gweithio gyda phenseiri KHBT i ddatblygu syniadau dylunio. Roedd eu proses ddylunio\u2019n canolbwyntio ar ddull archeolegol \u2013 cloddio stori\u2019r safle a gwerthfawrogi ei gydrannau."}, {"text_idx": "#000067", "text": "Roedd ro\u0302l creadigrwydd yn hanfodol o ran sicrhau bod pobl yn teimlo\u2019n gysylltiedig eto gyda safle oedd wedi bod yn adfeiliedig ers cyfnod hir, ac a oedd wedi\u2019i effeithio gan ganfyddiadau negyddol hirsefydlog o yfed ar y stryd a chymryd cyffuriau. Comisiynwyd arlunwyr i greu digwyddiadau a phrosiectau ar y safle, er mwyn datblygu cysylltiadau positif, atgofion newydd o\u2019r safle ac ehangu\u2019r canfyddiad o beth sy\u2019n bosibl."}, {"text_idx": "#000068", "text": "Un o\u2019r digwyddiadau hyn oedd \u2018Inviting the Neighbours to Paint\u2019 a gafodd ei guradu gan Mr a Mrs Clarke, y perfformwyr. Cafodd y gofod ei droi yn ystafell gelf gymunedol awyr agored am wythnos, a throdd y ffotograffydd Dafydd Williams y toilet yn gamera obscura, a thynnu portreadau o breswylwyr lleol yn yr ardd. Cynhaliwyd ystod o ddigwyddiadau cymunedol yn y Triongl i brofi defnyddiau megis marchnad awyr agored."}, {"text_idx": "#000069", "text": "Mae Maindee Unlimited hefyd wedi cynnal seminar cymunedol \u2018Toilets, Public Space and Social Justice\u2019. Roedd hyn yn gyfle i breswylwyr ac asiantaethau lleol gwrdd a thrafod ag arbenigwyr toiledau cyhoeddus byd-eang ac academyddion megis Clara Greed o Brifysgol Gorllewin Lloegr, Jo-Anne Bichard o Gymdeithas Frenhinol y Celfyddydau a Charles Musselwhite o Brifysgol Abertawe. Roedd hyn yn cynnig lle ar gyfer dysgu a dadlau, ac ystyried gwleidyddiaeth gofod cyhoeddus. Roedd hefyd yn cynnig gwybodaeth ynghylch goblygiadau cymunedau\u2019n gorfod rhedeg cyfleusterau cyhoeddus megis toiledau cyhoeddus."}, {"text_idx": "#000071", "text": "Sicrhawyd cyllid gan Lywodraeth Cymru a\u2019r Loteri Genedlaethol er mwyn creu caffi cymunedol wedi\u2019i ariannu\u2019n llawn a\u2019i dirweddu, gardd gymunedol a thoiled cyhoeddus."}, {"text_idx": "#000073", "text": "Cafodd oriel bren, a ddefnyddiwyd fel ffin y safle, ei droi yn wal gelf a hysbysfwrdd cymunedol er mwyn ymgysylltu a\u0302\u2019r gymuned leol. Cynhaliwyd digwyddiad wnaeth droi\u2019r stryd gyferbyn yn stryd chwarae, gan ddilyn egwyddorion Chwarae Allan, a chyda chefnogaeth Chwarae Cymru."}, {"text_idx": "#000074", "text": "Yn ogystal, roedd crynodeb y tendr a\u2019r broses ddethol ar gyfer gweithredwr y caffi yn blaenoriaethu ro\u0302l y caffi o ran cynnwys yn weithredol y gymuned leol \u2013 gan gynnwys dyhead i gydweithio ar ddigwyddiadau strydoedd chwarae yn y dyfodol ac ymestyn yr ardd gyhoeddus i\u2019r stryd bob hyn a hyn."}, {"text_idx": "#000075", "text": "Yn y dyfodol, gobeithia Greening Maindee, y grw\u0302p garddio cymunedol gynnwys pobl leol yn y broses o blannu\u2019r ardd, gyda\u2019r nod y bydd preswylwyr lleol yn araf deg yn chwarae rhan fwy yng ngweithrediadau bob dydd y gofod gwyrdd."}, {"text_idx": "#000076", "text": "Bydd y Triongl yn agor yn ystod haf 2022, ar o\u0302l cyfnod datblygu hir iawn."}, {"text_idx": "#000077", "text": "Mae wedi cael ei ddechrau, ei yrru a\u2019i gyd-ddylunio gan aelodau o\u2019r gymuned leol, a chaiff ei reoli gan sefydliad cymunedol. Mae hyn wedi golygu cryn ymdrech gan wirfoddolwyr ac ymddiriedolwyr Maindee Unlimited."}]